Document ID: 32002D0464

Odločba Komisije
z dne 13. junija 2002
o spremembi Odločbe 97/222/ES o seznamu tretjih držav, iz katerih države članice odobrijo uvoz mesnih izdelkov, v zvezi z Argentino, Čilom in Urugvajem
(notificirano pod dokumentarno številko K(2002) 2100)
(Besedilo velja za EGP)
(2002/464/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Uredbo Sveta (ES) št. 1452/2001 [2] in zlasti člena 21a(2) Direktive,
ob upoštevanju naslednjega:
(1) Odločba Komisije 97/222/ES [3], kakor je bila nazadnje spremenjena z Odločbo 2002/184/ES [4], določa seznam tretjih držav, iz katerih države članice odobrijo uvoz mesnih izdelkov.
(2) Epidemiološko stanje slinavke in parkljevke v Argentini je bilo razjasnjeno za province Chubut, Santa Cruz in Tierra del Fuego in Odločba Komisije 93/402/EGS [5], kakor je bila nazadnje spremenjena z Odločbo 2002/338/ES [6], dovoljuje uvoz svežega ovčjega, kozjega in govejega mesa s kostmi, pridobljenega iz živali z izvorom v navedenih provincah.
(3) Seznam tretjih držav, iz katerih države članice odobrijo uvoz mesnih izdelkov, naveden v Odločbi Komisije 97/222/ES, je treba dopolniti z ustreznimi regionaliziranimi območji v Argentini ter poleg tega v primeru Argentine, Čila in Urugvaja upoštevati zdravstveno stanje z namenom zagotovitve skladnosti s predpisi Skupnosti za uvoz svežega mesa, kakor veljajo za različne kategorije obdelave mesnih izdelkov. Odločba 97/222/ES naj se ustrezno spremeni.
(4) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravstveno varstvo živali -
SPREJELA NASLEDNJO ODLOČBO:
Člen 1
1. Del I Priloge k Odločbi 97/222/ES se nadomesti s Prilogo I k tej odločbi.
2. Del II Priloge k Odločbi 97/222/ES se nadomesti s Prilogo II k tej odločbi.
Člen 2
Ta odločba je naslovljena na države članice.
V Bruslju, 13. junija 2002

Labels: 0
3
17
5